หนองคาย มาราธอน
(ภาพจาก:เว็บไซต์ ,amazingfield.net,),พี่สงคราม ไกรสนธิ์ บิ๊กบอสใหญ่แห่งค่ายอเมซิ่ง ฟีลด์ ฝากข่าวประชาสัมพันธ์ งานวิ่งมาราธอนระดับนานาชาติ ที่กำลังจะระเบิดขึ้นอย่างยิ่งใหญ่ รับลมหนาวช่วงกลางเดือนนี้ที่จังหวัดหนองคาย,แลนด์มาร์คสำคัญของภาคอีสานที่เคยถูกสื่อต่างประเทศยกให้เป็นเมืองที่น่าอยู่ติด 1 ใน 7 ของโลก มาแล้ว,หนองคาย อาเซียน มาราธอน (Nong Khai ASEAN Marathon) ซึ่งเว้นวรรคไปเมื่อปีที่แล้ว กำลังจะกลับมาจัดกันเป็นครั้งที่ 2 ในเช้าวันอาทิตย์ที่ 17 ธ.ค.นี้,โดยเป็นความร่วมมือกันระหว่างจังหวัดหนองคายกับภาคเอกชนในจังหวัด อย่าง ห้างวีเวียง ไลฟ์สไตล์ มอลล์ ของ เสี่ยขาว วีรธร เอียสกุล นักธุรกิจหนุ่มใหญ่ผู้มีหัวใจรักกีฬาเกินร้อย,ความจริงผมเคยมีประสบการณ์การมาวิ่งที่หนองคายมาแล้วเมื่อ 20 กว่าปีก่อน เมื่อครั้งมีการบุกเบิกงานวิ่งเปิดสะพานมิตรภาพไทย-ลาว ที่วิ่งจากฝั่งไทยข้ามขัว (สะพาน) มิตรภาพที่เพิ่งสร้างเสร็จใหม่ๆไปยังฝั่งลาว,จำได้ว่าครั้งนั้นอากาศร้อนอบอ้าวมาก เพราะงานจัดขึ้นในช่วงเดือน เม.ย.ซึ่งก็อย่างที่รู้กันว่าอีสานบ้านเรากำลังระอุได้ที่,ต่างจากหนองคาย มาราธอน ที่กำลังจะมีขึ้นในคราวนี้ เป็นช่วงเวลาย่างเข้าฤดูหนาวพอดี ดังนั้น อุณหภูมิจึงเย็นสบายคล้ายยุโรป ซึ่งเป็นสภาพอากาศที่เข้าทางบรรดานักวิ่งปอดเหล็กทั้งหลาย,โดยเฉพาะบรรยากาศการวิ่งเลียบริมฝั่งโขงที่แสนจะสดชื่น จากใจกลางเมืองสุดเขตแดนเชื่อมต่อนครเวียงจันทน์ สปป. ลาว เป็นอะไรที่คลาสสิกสุดๆ เรียกว่าใครที่ไม่เคยลิ้มลองย่อมไม่รู้ถึงรสชาติความสุขเกินบรรยายที่หาจากที่ไหนไม่ได้อีกแล้ว,ปีนี้ฝ่ายจัดเขาวางธีมของงานเอาไว้ชัดเจนว่า Smile Town Run หรือ วิ่งในเมืองแห่งรอยยิ้ม อันเป็นการบ่งบอกถึงอุปนิสัยของผู้คนหนองคายที่พร้อมให้การต้อนรับเพื่อนนักวิ่งทั้งไทยและเทศที่มาจากทั่วสารทิศอย่างเต็มที่,ที่สำคัญงานนี้ถูกยกระดับให้เป็น อาเซียน มาราธอน ด้วยแล้ว ทุกอย่างจึงไม่ธรรมดา เพราะเราต้องรับการมาเยือนของนักวิ่งบ้านพี่เมืองน้องและเพื่อนบ้านร่วมอินโดจีนกันเยอะเป็นพิเศษ,ทั้งนี้เพื่อเป็นการสร้างภาพลักษณ์ด้านการท่องเที่ยวของจังหวัดที่มีมนต์เสน่ห์อยู่อย่างหลากหลายให้แพร่หลาย แล้วยังจุดประกายต่อไปถึงการรองรับการเข้าสู่ ประชาคมเศรษฐกิจ อาเซียน ของประเทศ ไทยอีกด้วย,โดยคุณวีรธรยังคงไว้วางใจให้ อเมซิ่ง ฟีลด์ ที่เคยปลุกปั้นให้งานวิ่งอินเตอร์ ทั้งกรุงเทพมาราธอน ขอนแก่นมาราธอน ภูเก็ตมาราธอน ฯลฯ ดังเป็นพลุแตกมาแล้ว ควบคุมการแข่งขันให้เหมือนเดิม,แม้ปีนี้ อเมซิ่ง ฟีลด์ จะมีการปรับเปลี่ยนทิศทางการบริหารเพื่อเข้าสู่ยุคใหม่ โดยพี่สงครามได้เปลี่ยนถ่ายให้ทายาทคนเดียว คือ ดร.เก๋ ผศ.ร้อยตำรวจเอกหญิง ดร.มัลลิกา ผลอนันต์ เข้ามากุมบังเหียนแทน ในตำแหน่งกรรมการผู้จัดการบริษัทคนใหม่,แต่รับประกันคุณภาพและมาตรฐานของการจัดงาน ที่ถูกยกให้เป็น หมายเลข 1 ของวงการจะยังคงเข้มข้นอยู่เหมือนเดิมไม่มีเปลี่ยนแปลง,ผู้ที่สนใจจะไปฟอกปอดที่หนองคายในช่วงหน้าหนาวอย่างนี้ คลิ๊กเข้าไปดูรายละเอียดกันได้เลย ที่เว็บไซต์ ,amazingfield.net,ณ เวลานี้ยังมีการรับสมัครอย่างต่อเนื่องจนกว่าจะเต็มจำนวนที่จำกัดไว้อยู่ประมาณ 3,500 คน โดยมีทั้งระยะ ฟูลมาราธอน 42.195 กม. ฮาล์ฟมาราธอน 21.1 กม. มินิมาราธอน 10 กม. และไมโครมาราธอน 5 กม. ให้เลือกเหนื่อยกันได้ตามถนัด,ส่วนกลางสามารถสมัครได้ที่ อเมซิ่ง ฟีลด์ ได้ทุกวิธี ออนไลน์ emai : ,signupamazingfield@hotmail.com,  หรือโทร. 0–2277–6670, 09– 3524–3618 จ.หนองคาย ที่ ,www.vviang.com, หรือติดต่อ ห้างวีเวียง ไลฟ์สไตล์ มอลล์ กันได้ทุกวัน,เดือนสุดท้ายของปีที่เป็น สวรรค์นักวิ่ง อย่างนี้,อยากฝากมาราธอนดีๆ ให้ไปลองสัมผัส กันดู ,บี บางปะกง
พี่สงคราม ไกรสนธิ์ บิ๊กบอสใหญ่แห่งค่ายอเมซิ่ง ฟีลด์ ฝากข่าวประชาสัมพันธ์ งานวิ่งมาราธอนระดับนานาชาติ ที่กำลังจะระเบิดขึ้นอย่างยิ่งใหญ่ รับลมหนาวช่วงกลางเดือนนี้ที่จังหวัดหนองคาย
เรียงหน้าชน,บี บางปะกง,หนองคาย อาเซียน มาราธอน,หนองคาย,มาราธอน,อื่นๆ